Unión del Pueblo Navarro (UPN) talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera egin du Nafarroako ubidearen bigarren fasearen hitzarmen ekonomiko finantzarioari buruz (11-24/PES-00166). Hona hemen Nafarroako Gobernuko Lurralde Kohesiorako kontseilariak horretaz ematen duen informazioa:

– 2023. urtean Canasak zenbait txosten ekonomiko finantzario egin zituen, eta aurten lantalde bat eratu da Nafarroako Gobernuan Nafarroako Ubidearen bigarren fasea egikaritzeko finantzaketari heltzeko, bai eta erabiltzaileen tarifei ere.

– 2024ko udarako dago aurreikusita.

– Presidenteak errealitatea baietsi zuen. Nafarroako Ubidearen bigarren fasearen azterketa ekonomiko finantzarioa amaitzen ari da.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez. Horrez gain, datuak babesteko legedian ezarritakoarekin bat, Nafarroako Parlamentuko Erregelamenduaren 14. artikuluan jasotako xedeetarako soilik erabiltzen ahalko da emandako edukia, eta betebeharra egonen da Datu pertsonalak babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoari men egiteko.

Iruñean, 2024ko apirilaren 30ean.

Lurralde Kohesiorako kontseilaria: Óscar Chivite Cornago